2007/ECFIN/021

[pic] | COMISIA COMUNITĂŢILOR EUROPENE |

Bruxelles, 30.9.2008

COM(2008)590 final

RAPORT AL COMISIEI CĂTRE PARLAMENTUL EUROPEAN ȘI CONSILIU

CU PRIVIRE LA ACTIVITĂȚILE DE ÎMPRUMUT ȘI DE CREDITARE ALE COMUNITĂȚILOR EUROPENE ÎN 2007 {SEC(2008)2504}

(prezentată de Comisie)

CUPRINS

1. INTRODUCERE 3

2. ACTIVITĂȚILE DE ÎMPRUMUT 3

3. ACTIVITĂȚI DE CREDITARE ÎN ȚĂRILE TERȚE 4

3.1. Prezentare generală 4

3.2. Asistența macrofinanciară comunitară 4

3.3. Operațiunile de finanțare ale BEI în temeiul mandatelor de acordare a împrumuturilor 5

3.3.1. Volumul operațiunilor 6

3.3.2. Progresele realizate cu privire la partajarea riscurilor 6

3.3.3. Contribuția la îndeplinirea obiectivelor de politică externă 7

3.3.4. Cooperarea cu Comisia 9

3.3.5. Cooperarea cu alte IFI 9

4. IMPACTUL BUGETAR AL ACTIVITĂȚII DE CREDITARE 10

4.1. Garanții bugetare 10

4.2. Alte activități 11

1. INTRODUCERE

Deciziile Consiliului de stabilire a diferitelor instrumente de creditare ale Comunităților Europene prevăd obligația Comisiei de a informa anual Consiliul și Parlamentul European cu privire la utilizarea acestor instrumente. Pentru a îndeplini aceste obligații de informare, prezentul raport descrie operațiunile de creditare pentru fiecare dintre regiunile în cauză.

Mai precis, respectivele decizii ale Consiliului[1] cu privire la activitățile de creditare în afara Comunității prevăd obligația Comisiei de informa anual Consiliul și Parlamentul European în legătură cu situația operațiunilor de finanțare (împrumuturi și garanții la împrumuturi) acordate de Banca Europeană de Investiții (BEI) garantate de bugetul Uniunii, în țări aflate în etapa de preaderare, regiunea mediteraneană, Europa de Est, țările din Caucazul de Sud și Rusia, Asia și America Latină și Republica Africa de Sud.

Situația activităților de creditare este completată prin includerea în raport a unei sinteze a activităților de împrumut derulate pentru a finanța activitățile de creditare, a asistenței macrofinanciare acordate de Comisie țărilor terțe, precum și a subvențiilor la dobândă și a garanțiilor asociate împrumuturilor comunitare. În plus, raportul furnizează informații cu privire la activitățile de creditare ale Euratom.

Informații mai detaliate referitoare la activitățile menționate mai sus, inclusiv tabele statistice, sunt disponibile în documentul de lucru al serviciilor Comisiei (denumit în continuare „anexa”)[2]. Dacă nu se specifică altfel, referințele la tabelele din acest raport fac trimitere la anexă.

2. ACTIVITĂ ȚILE DE ÎMPRUMUT

Pentru a finanța activitățile de creditare stabilite de Consiliu, Comisia este autorizată să împrumute, în numele Comunității implicate (CE, Euratom), fonduri pe piața de capital[3].

În 2007, valoarea totală a împrumuturilor contractate de Comunitățile Europene și de BEI a crescut cu 13,8%, ajungând la 54,7 miliarde EUR față de 48,1 miliarde EUR în anul precedent (a se vedea tabelul și graficul din secțiunea 1.1 din anexă). Această creștere substanțială se datorează în mare parte unui ritm mai susținut de plată a împrumuturilor BEI care a determinat o intensificare a programului de împrumut în cursul anului. De asemenea, BEI a beneficiat de condiții de piață foarte favorabile, deoarece ca urmare a crizei creditelor ipotecare cu grad ridicat de risc („sub-prime”), cererea pentru instrumentele de primă clasă, cum sunt cele pe care le oferă banca, a cunoscut o creștere importantă.

În ceea ce privește Comunitățile Europene, activitățile de împrumut se bazează pe decizii referitoare la Euratom, la asistența macrofinanciară și la împrumuturile pentru balanța de plăți. Pe baza unei decizii din 1994, s-a reunit pentru Euratom o sumă în valoare de 39 milioane EUR în 2007. O nouă decizie pentru asistență macrofinanciară în valoare de 50 milioane EUR a fost adoptată la 10 decembrie 2007, dar aceasta nu a generat încă nicio plată și niciun împrumut corespunzător în 2007. Intenția este ca împrumutul să fie plătit în două tranșe egale, începând cu 2008.

Ținând seama de rambursări, de anulări și de fluctuațiile ratei de schimb, valoarea totală a împrumuturilor la 31 decembrie 2007 era de 255,4 miliarde EUR, mai ridicată cu 2,8% față de 2006 (a se vedea tabelul 1.2 din anexă).

Procentul împrumuturilor exprimate în euro și al celor exprimate în alte monede se regăsește în secțiunea 1.3 din anexă (a se vedea tabelul 1.3).

3. ACTIVITĂ ȚI DE CREDITARE ÎN ȚĂRILE TERȚE

3.1. Prezentare generală

Sprijinul financiar acordat țărilor terțe care au încheiat acorduri de cooperare cu Comunitatea îmbracă diferite forme, în funcție de regiunile geografice în cauză și de obiectivele urmărite.

Operațiunile financiare gestionate de Comisie în temeiul deciziilor Consiliului constau, în general, în împrumuturi bilaterale (asistență macrofinanciară sau asistență pentru balanța de plăți), în cadrul cărora Comunitatea contribuie la restabilirea echilibrului macroeconomic al țării respective.

Împrumuturile acordate de BEI din resursele proprii iau fie forma unei finanțări directe de proiecte individuale, fie forma unor împrumuturi globale acordate băncilor care, ulterior, alocă fonduri proiectelor locale de dimensiuni mai mici. Unele dintre aceste împrumuturi beneficiază de garanție de la bugetul Uniunii, ele reprezentând, dacă nu se specifică altfel, obiectul acestui raport. În temeiul mandatului general 2007-2013, BEI poate, de asemenea, acorda garanții la împrumuturi. O gamă mai largă de instrumente financiare (de la participări la capital la împrumuturi preferențiale) este utilizată de BEI pentru gestionarea resurselor Comunității sau ale statelor membre (îndeosebi în țările mediteraneene și ACP).

Instrumentul de creditare al Euratom[4] este disponibil pentru operațiuni de finanțare în statele membre și în anumite țări terțe (Armenia, Rusia și Ucraina).

Regiunile geografice în care Comunitatea a desfășurat activități de creditare în 2007 sunt enumerate în tabelele 2.1 și 2.2.

3.2. Asisten ța macrofinanciară comunitară

Asistența macrofinanciară (AMF) sub formă de împrumuturi este, prin natura ei, excepțională și se înscrie în cadrul eforturilor comunității internaționale de a furniza, împreună cu instituțiile Bretton Woods, asistență pentru balanța de plăți a anumitor țări care se confruntă cu dificultăți macroeconomice tranzitorii. AMF se concentrează pe regiunile învecinate, precum Balcanii de Vest și Caucazul. Alocările de fonduri se efectuează sub rezerva realizării, de către țările beneficiare, a obiectivelor de stabilitate macroeconomică și a reformelor structurale. În aceste condiții, numărul operațiunilor desfășurate anual este limitat și este dificil să se realizeze comparații valide privind asistența furnizată de la un an la altul.

Finanțările și împrumuturile acordate în temeiul acestui instrument sunt enumerate în tabelul 2.2. O nouă decizie AMF a fost adoptată în 2007 în vederea acordării de asistență financiară Libanului, sub forma unui împrumut de 50 milioane EUR și a unor finanțări de până la 30 milioane EUR. Plățile ar trebui să înceapă în 2008. Raportul anual al Comisiei privind punerea în aplicare a deciziilor AMF cu privire la țările terțe furnizează mai multe informații în acest sens[5].

3.3. Opera țiunile de finanțare ale BEI în temeiul mandatelor de acordare a împrumuturilor

Prezenta secțiune, completată de informațiile din anexă, constituie raportul anual pentru 2007 care trebuie prezentat Parlamentului European și Consiliului în conformitate cu articolul 2 din Decizia 2000/24/CE a Consiliului și cu articolul 6 din Decizia 2006/1016/CE a Consiliului.

În cursul anului 2007 au fost în vigoare două mandate BEI de acordare a împrumuturilor externe, care s-au suprapus parțial, având în vedere faptul că mandatul general 2000-2006 a expirat la 31 ianuarie 2007, dar a fost prelungit până la 31 iulie 2007 pentru acele zone geografice pentru care plafonul de creditare nu fusese atins, în timp ce mandatul general 2007-2013 a intrat în vigoare la 1 februarie 2007. Primele împrumuturi din noul cadru au fost semnate în cea de a doua parte a anului, după semnarea unei noi convenții de garantare între BEI și Comunitate, în august 2007.

Până la 31 iulie 2007, creditarea a continuat în temeiul mandatului general 2000-2007 în toate regiunile, cu excepția celei mediteraneene, în care subplafoanele mandatului fuseseră atinse la sfârșitul lui 2006. Secțiunea 2.3 din anexă conține o sinteză a activităților de creditare ale BEI în regiunile în cauză, începând din 2000.

Pentru ambele mandate, Comisiei i se solicită să informeze anual Parlamentul European și Consiliul asupra operațiunilor desfășurate în temeiul mandatului și a contribuției acestora la îndeplinirea obiectivelor de politică externă ale UE, luând în considerare obiectivele operaționale ale BEI și să prezinte o evaluare a coordonării și a măsurii cooperării între BEI și alte instituții financiare internaționale (IFI) care acționează în regiunile prevăzute de mandate. În plus, în temeiul mandatului general 2000-2006, Comisia trebuie să raporteze progresele realizate cu privire la partajarea riscurilor, în temeiul articolului 1 alineatul (3) din Decizia 2000/24/CE a Consiliului. De asemenea, în temeiul mandatului general 2007-2013, Comisia trebuie să evalueze nivelul cooperării dintre BEI și Comisie.

Având în vedere numărul limitat de operațiuni efectuate în 2007 în temeiul mandatului general 2007-2013, evaluarea impactului și a eficacității operațiunilor de finanțare ale BEI, precum și contribuția lor la îndeplinirea obiectivelor de politică externă a UE, inclusiv cooperarea cu alte IFI și cu Comisia, sunt incluse în acest raport și în anexă. Totuși, începând cu anul viitor, când se așteaptă o creștere semnificativă a numărului operațiunilor, această evaluare va fi cuprinsă într-un raport distinct.

În ultimul rând, secțiunea 2.19 din anexă conține tabele sectoriale și regionale cu privire la finanțarea BEI în 2007, în Africa, Caraibe, Pacific și în țările și teritoriile de peste mări (ACP/TTPM). Aceste operațiuni, desfășurate în cadrul acordului de parteneriat de la Cotonou și al deciziei de asociere peste mări nu intră sub incidența garanției comunității și de aceea nu fac parte din acest raport. Raportul anual al BEI pentru 2007 privind facilitatea de investiții aferentă Acordului de parteneriat de la Cotonou între țările ACP și UE este disponibil la www.eib.org.

3.3.1. Volumul opera țiunilor

În 2007, banca a semnat împrumuturi în valoare de 3 723 milioane EUR, din care 1 825 milioane EUR în temeiul mandatului general 2000-2006 (care a expirat la 31 iulie 2007) și 1 898 milioane EUR în temeiul mandatului general 2007-2013.

Tabelul I de mai jos prezintă situația creditelor externe ale BEI în temeiul mandatelor susținute de Comunitate în 2007, clasificate pe sectoare și regiuni geografice. Împrumuturile individuale sunt enumerate în secțiunea 2.13 din anexă, iar repartiția agregată a volumelor creditelor în funcție de mandat este prezentată în secțiunea 2.4.

Tabelul I: Repartizarea sectorială a împrumuturilor semnate în 2007 în temeiul mandatului (milioane EUR)

Regiune | Total general | Infrastructura transporturilor | Linii de credit | Energie | Industria și serviciile | Telecomunicațiile | Apa, tratamentul apelor uzate |

Energie-siguranța aprovizionării | X | X | X | X | X |

Protecția și ameliorarea mediului | X | X | X | X | X |

Dezvoltarea sectorului privat, IMM-uri | X | X | X |

Dezvoltarea infrastructurii, inclusiv extinderea rețelelor transeuropene | X | X | X | X |

Sprijinirea fazei de pre-aderare | X |

Sprijinirea prezenței UE (investiții străine directe, transfer de tehnologie și know-how) | X |

În temeiul mandatului 2007, 13% din credite au fost absorbite de sectorul energiei . BEI a finanțat investiții în domeniul energiei în Egipt (două centrale electrice cu ciclu combinat care funcționează cu gaz), în Maroc (proiecte pentru producerea electricității pe baza energiei hidraulice), în Bosnia și Herțegovina (reabilitarea hidrocentralelor și a instalațiilor de distribuție) și în Africa de Sud (construirea unei interconexiuni pentru transportul electricității de înaltă tensiune).

În total, 938 milioane EUR, adică 25% din operațiunile finanțate de BEI în temeiul mandatului, au contribuit la obiectivul global al băncii, acela de a promova dezvoltarea durabilă din punct de vedere al mediului în țările partenere. În țările aflate în etapa de preaderare, proiectele finanțate în 2007 în temeiul mandatului care au ca obiectiv principal al creditului protecția mediului au însumat 731 milioane EUR, adică 42% din totalul creditelor pentru această regiune. Este vorba de proiecte pentru transportul public în Turcia și de un proiect de energie regenerabilă în Bosnia și Herțegovina. În regiunea mediteraneană, în ceea ce privește sectorul apei, s-au plătit în avans 120 milioane EUR pentru proiecte de mediu, și anume pentru îmbunătățirea mediului și a sănătății prin distribuirea de apă potabilă. Același obiectiv era vizat de un proiect de 60 milioane EUR în Asia, pentru extinderea și ameliorarea infrastructurii de aprovizionare și distribuție a apei potabile în regiunea Manilei, precum și de un alt proiect de 27 milioane EUR în America Latină, pentru îmbunătățirea condițiilor sanitare și de mediu din Ciudad de Panamá.

Liniile de credit pentru sprijinirea dezvoltării sectorului privat reprezintă 28% din creditele totale și au fost acordate, în cea mai mare parte, în regiunea mediteraneană: Iordania, Liban, Siria și Tunisia. Liniile de credit în favoarea IMM-urilor reprezintă mai mult de jumătate din volumul total al creditelor din 2007, din regiunea mediteraneană. Țările aflate în etapa de preaderare au fost al doilea grup de beneficiari, 40% din volumul total al liniilor de credit vizând Bosnia și Herțegovina, Serbia și Turcia. Industria și serviciile au fost reprezentate fiecare de câte un proiect, respectiv în Africa de Sud pentru extinderea unei fabrici de plăci aglomerate și de panouri fibrolemnoase cu densitate medie și în Turcia pentru intensificarea capacităților științifice și de cercetare ale acesteia. În mod global, acest sector reprezintă 11% din totalul creditelor.

Infrastructura transporturilor , inclusiv cel feroviar, rutier, urban, precum și infrastructura portuară au reprezentat o treime din totalul creditelor din 2007, din cadrul mandatului. Majoritatea (65%) împrumuturilor pentru sectorul transporturilor au fost acordate țărilor aflate în etapa de preaderare, și anume Turcia, Serbia, Bosnia și Herțegovina și Albania. Construcția sau îmbunătățirea infrastructurii feroviare a atins 76% din această finanțare în țările aflate în etapa de preaderare, iar dezvoltarea axelor de transport legate de RTE a atins 24%. Reabilitarea axelor de infrastructură rutieră care asigură legătura cu RTE au reprezentat, de asemenea, obiective ale primelor împrumuturi acordate țărilor vecine din est, adică Ucrainei și Republicii Moldova. Împreună cu aceste două operațiuni, extinderea RTE de transport a reprezentat 34% din totalul împrumuturilor pentru transporturi. În temeiul mandatului, au mai fost finanțate două proiecte suplimentare privind transporturile: în Maroc (construcția unei secțiuni de autostradă cu plată) și în Uruguay (extinderea unui terminal privat pentru containere în portul din Montevideo). Un procent de 8% din totalul creditelor a fost acordat sectorului telecomunicațiilor pentru finanțarea a două proiecte în America Latină. În cadrul unui proiect din Peru intră achiziționarea și instalarea unor sisteme de telefonie, de internet de mare viteză, de transmitere de date, de televiziune cu plată, prin cablu și satelit, precum și de servicii VSAT. Un proiect din Brazilia are ca obiect instalarea, punerea în funcțiune și funcționarea unor rețele de antene GSM pentru a se trece de la rețeaua CDMA la cea GSM.

Regiunea ALA este principalul beneficiar al investițiilor străine directe (ISD) în țările emergente. Prin urmare, în cadrul mandatelor ALA, majoritatea activităților de finanțare ale BEI în ALA au sprijinit, până acum, prezența UE prin intermediul ISD.

BEI evaluează valoarea adăugată a operațiunilor sale pe baza unui cadru organizat în trei piloni[6]:

Pilonul 1 – coerența cu obiectivele politice ale UE și contribuția la îndeplinirea acestora;

Pilonul 2 – calitatea și viabilitatea proiectului; și

Pilonul 3 – contribuția financiară și nefinanciară adusă de BEI proiectului.

Fiecare operațiune de finanțare individuală este evaluată pe baza acestui cadru, utilizându-se o serie de indicatori pertinenți. BEI consideră că un procent de 84% din operațiunile sale semnate în temeiul mandatului în 2007 sunt foarte coerente cu obiectivele și prioritățile mandatelor și aduc o contribuție ridicată la acestea. Acest fapt se reflectă în acordarea cotei „mare” pilonului 1. Proporția proiectelor care au primit cota „mare” pentru pilonul 2 este de 39%; cota „mediu” a fost atribuită pentru 55% din proiecte. În cadrul pilonului 3, s-a evaluat că 81% din proiecte merită contribuție BEI „mare”, iar 16% au fost evaluate cu „mediu”.

3.3.4. Cooperarea cu Comisia

Decizia 2006/1016/CE a Consiliului invită Comisia și BEI să consolideze coerența acțiunilor BEI cu politicile UE, în special printr-un dialog constant și sistematic și prin consultarea din timp cu privire la politici, la strategii și la rezerva de proiecte. În acest scop, BEI și Comisia au semnat, la 26 mai 2008, un memorandum de înțelegere specific care definește termenii și condițiile acestei cooperări consolidate.

În vederea intensificării coerenței sprijinului global acordat de UE regiunilor aflate sub incidența mandatelor de acordare a împrumuturilor externe, sunt căutate posibilități de combinare adecvată ale finanțărilor BEI cu resurse bugetare ale UE, printre care se numără instrumentul de asistență pentru preaderare (IPA), Instrumentul European de Vecinătate și Parteneriat și, pentru Africa de Sud, instrumentul de cooperare și dezvoltare.

În ceea ce privește regiunea mediteraneană, pentru a sprijini ajutorul financiar oferit de BEI din fondurile sale proprii, BEI gestionează resurse bugetare ale UE în trei domenii: asistență tehnică, capital de risc și subvenții la dobândă pentru împrumuturi selecționate ale BEI, astfel cum sunt descrise în secțiunea 2.11 din anexă.

De asemenea, Comisia și BEI au colaborat în vederea instituirii facilității de investiții pentru vecinătate a UE, care va mobiliza fonduri adiționale pentru proiectele de infrastructură, în special în sectoarele energiei, transporturilor și mediului în întreaga zonă vizată de politica europeană de vecinătate, sub forma unor subvenții la operațiunile de creditare ale BEI și ale altor instituții financiare publice din UE. O coordonare strânsă între Comisie și BEI se realizează, de asemenea, în acest moment în contextul instrumentelor financiare ale UE care sprijină Balcanii de Vest în temeiul IPA.

3.3.5. Cooperarea cu alte IFI

În 2007, BEI a continuat în mod activ politica sa de intensificare a eficacității operațiunilor proprii prin consolidarea și dezvoltarea în continuare a parteneriatelor sale operaționale cu alte IFI.

Acordul tripartit încheiat între Comisia Europeană, Banca Europeană pentru Reconstrucție și Dezvoltare (BERD) și BEI, semnat la sfârșitul lui 2006, referitor la activitățile de cooperare operațională în Europa de Est, Caucazul de Sud, Rusia și Asia centrală, a început a fi implementat în 2007, atât printr-un dialog strâns între cele trei instituții, cât și prin instituirea unei rezerve de proiecte. BEI și BERD sunt, de altfel, asociate îndeaproape și în alte inițiative și parteneriate [de exemplu Asistența comună în vederea sprijinirii proiectelor în regiunile europene (JASPERS), inițiativa de asistență tehnică din cadrul politicii regionale UE].

În plus, în 2007, BEI a participat la colaborări formale cu alte IFI în sectorul mediului: „Multilateral Carbon Credit Fund” cu BERD, „Carbon Fund for Europe” cu World Bank și programul carbon BEI-KfW. De asemenea, la forumul BEI din Ljubljana din 2007, a fost lansat „Post-2012 Carbon Credit Fund” ca un rezultat direct al colaborării în curs în domeniul schimbărilor climatice între BEI și trei mari instituții financiare naționale, și anume Instituto de Crédito Oficial , KfW și Nordic Investment Bank (NIB).

BEI, BERD, CEB, NIB și Nordic Environment Finance Corporation sunt foarte atașate clauzelor din Principiile europene de mediu, sprijinite în mod ferm de Comisie.

Alte detalii sunt disponibile în secțiunea 2.9 din anexă.

4. IMPACTUL BUGETAR AL ACTIVITĂȚII DE CREDITARE

Activitățile de creditare au impact asupra bugetului Uniunii atunci când sunt însoțite de garanții comunitare, de subvenții la dobândă sau de condiții speciale comparabile cu operațiunile în care creditorul suportă riscurile.

4.1. Garan ții bugetare

La 22 decembrie 2004, Consiliul a hotărât să modifice Decizia 2000/24/CE pentru a lua în considerare extinderea Uniunii Europene și Politica Europeană de Vecinătate (Decizia 2005/47/CE a Consiliului[7]).

Garanția comunitară este limitată la 65% din valoarea totală a creditelor acordate, plus toate sumele aferente (în comparație cu 70% în temeiul mandatului general 1997-2000). În afară de aceasta, la 22 decembrie 2004, Consiliul a acordat BEI o garanție comunitară pentru pierderile rezultate din împrumuturi acordate pentru anumite tipuri de proiecte în Rusia, Ucraina, Republica Moldova și Belarus (Decizia 2005/48/CE[8]). Plafonul global al creditelor acordate este de 500 milioane EUR, iar BEI beneficiază de o garanție comunitară excepțională de 100%.

Perioada de garantare a expirat la 31 ianuarie 2007, dar s-a prelungit automat cu șase luni, deoarece plafoanele de creditare nu au fost atinse până la acea dată.

În 2007 (ultimul an din mandatul general 2000-2006), BEI a semnat acorduri de împrumut în valoare totală de 1 595 milioane EUR, totalul împrumuturilor acordate în temeiul acestui mandat (20 060 milioane EUR[9]) ajungând, astfel, la 19 587 milioane EUR, ceea ce corespunde unui procent de 98% din plafonul general.

Situația detaliată a garanțiilor este prezentată în raportul semestrial al Comisiei privind garanțiile acoperite din bugetul general[10].

La 19 decembrie 2006, Consiliul a acordat BEI o garanție comunitară pentru pierderile rezultate din împrumuturi și garanții de împrumuturi acordate pentru proiecte în afara Comunității (Decizia 2006/1016/CE[11]). Garanția comunitară este limitată la 65% din valoarea totală a creditelor și a garanțiilor acordate, din care se deduc sumele rambursate, plus toate celelalte sume aferente. Plafonul maxim al operațiunilor de finanțare desfășurate de BEI în temeiul acestui mandat este de 27 800 milioane EUR pentru perioada 2007-2013, constând într-un plafon de bază de 25 800 milioane EUR și un mandat opțional de 2 000 milioane EUR, a cărui activare va fi decisă de Consiliu pe baza rezultatelor evaluării intermediare în 2010. O sumă de 1 898 milioane EUR a fost aprobată în 2007 în temeiul noului mandat (a se vedea secțiunea 2.3 și tabelul din secțiunea 2.4 din anexă).

4.2. Alte activită ți

Subvențiile la dobândă s-au acordat în cadrul mai multor programe comunitare desfășurate atât în Uniune, cât și în afara acesteia. Majoritatea acestor programe s-au încheiat și nu mai au niciun impact asupra cheltuielilor bugetare. Tabelul 2.19 enumeră programele în curs de derulare și valoarea subvenției la dobândă plătită în cursul anilor la care se referă evaluarea.

După cum este indicat în mod mai detaliat la secțiunea 2.11 din anexă, în 2007, BEI a semnat șapte operațiuni de capital de risc în temeiul bugetului MEDA, pentru un angajament total de 46,5 milioane EUR, precum și 24 de operațiuni de asistență tehnică cu o valoarea totală de 17,5 milioane EUR.

[1] Decizia 97/256/CE a Consiliului, modificată prin Deciziile 98/348/CE și 98/729/CE ale Consiliului, pentru perioada 1.2.1997-31.1.2000 („mandatul general 1997-2000”) și Decizia 2000/24/CE a Consiliului, modificată prin Deciziile 2000/688/CE, 2000/788/CE, 2001/778/CE, 2005/47/CE și 2006/174/CE ale Consiliului, pentru perioada 1.2.2000-31.1.2007 („mandatul general 2000-2006”). Decizia 1999/786/CE a Consiliului [acțiunea de reconstrucție și reabilitare a zonelor afectate de seism în Turcia (TERRA)] constituie o extindere a mandatelor generale. În plus, Decizia 2001/777/CE a Consiliului a stabilit o acțiune specială de împrumut pentru proiectele selecționate de mediu în bazinul Mării Baltice în Rusia, în cadrul Dimensiunii Nordice. Decizia 2005/48/CE a Consiliului a stabilit un mandat separat pentru anumite tipuri de proiecte în Rusia și noile state independente occidentale (NSI) (Ucraina, Republica Moldova și Belarus). În sfârșit, Decizia 2006/1016/CE a Consiliului a stabilit un nou mandat general pentru perioada 1.2.2007-31.12.2013 („mandatul general 2007-2013”).

[2] SEC(2007)[…].

[3] Deoarece Tratatul CECO a expirat în 2002, nu s-a efectuat niciun împrumut nou în numele CECO.

[4] Decizia 77/270/Euratom a Consiliului, modificată prin Decizia 94/179/Euratom a Consiliului. Plafonul de împrumut în vederea finanțării activității de creditare a Euratom a fost stabilit inițial prin Decizia 77/271/Euratom a Consiliului. Ulterior, respectiva decizie a fost modificată de mai multe ori, ultima modificare (Decizia 90/212/Euratom a Consiliului) prevăzând o creștere de 1 miliard ECU a plafonului, care a ajuns, astfel, la 4 miliarde ECU.

[5] Nepublicat încă pentru 2007. A se vedea COM/2007/0493 final pentru 2006.

[6] A se vedea, de asemenea, secțiunea 2.6-2.8 din anexă.

[7] JO L 21, 25.1.2005, p. 9.

[8] JO L 21, 25.1.2005, p. 11.

[9] Semnături cumulate, exclusiv cele anulate (inclusiv TERRA și programul de acțiune specială pentru Turcia).

[10] COM(2007) 66 și SEC(2007) 241.

[11] JO L 414, 30.12.2006, p. 95.